Neuveriteľná séria nemá konca. Ázijský suverén prepísal futbalový svetový rekord

Malajzijský futbalový klub Johor Darul Ta'zim (JDT) vytvoril nový svetový rekord, keď v domácej súťaži neprehral 109 zápasov v rade. V piatok si poradil s Kuching City 3:0 a prekonal tak doterajší rekordný zápis tímu ASEC Mimosas z Pobrežia Slonoviny. Ten v rokoch 1989 - 1994 ťahal v domácej lige šnúru 108 stretnutí bez prehry.